CELEX: 62019CN0796
Language: hr
Date: 2019-10-29 00:00:00
Title: predmet C-796/19: Tužba podnesena 29. listopada 2019. – Europska komisija protiv Republike Austrije

23.12.2019   
            
            
               HR
            
            
               Službeni list Europske unije
            
            
               C 432/31
            
         
      Tužba podnesena 29. listopada 2019. – Europska komisija protiv Republike Austrije
      (predmet C-796/19)
      (2019/C 432/36)
      Jezik postupka: njemački
      
         Stranke
      
      
         Tužitelj: Europska komisija (zastupnici: Walter Mölls, Cécile Vrignon)
      
         Tuženik: Republika Austrija
      
         Tužbeni zahtjev
      
      Tužitelj od Suda zahtijeva da:
      
                  —
               
               
                  utvrdi da je Republika Austrija povrijedila svoje obveze iz članka 3. točke (a) Direktive 2007/59/EZ (1) time što kao nadležno tijelo za potrebe te direktive nije odredilo tijelo nadležno za sigurnost u skladu s člankom 16. Direktive 2004/49/EZ (2);
               
            
                  —
               
               
                  naloži Republici Austriji snošenje troškova postupka.
               
            
         Tužbeni razlozi i glavni argumenti
      
      Komisija ističe da se člankom 3. točkom (a) Direktive 2007/59 nadležno tijelo za potrebe te direktive definira kao „tijelo nadležno za sigurnost iz članka 16. Direktive 2004/49/EZ”.
      Međutim, austrijski zakonodavac pri svom je odabiru odstupio od toga.
      Umjesto nadležnog tijela za potrebe Direktive 2004/49 (ministra za promet, inovacije i tehnologiju), u odnosu na niz zadaća koje su obuhvaćene Direktivom 2007/59 kao nadležno tijelo odredio je društvo Schieneninfrastruktur-Dienstleistungsgesellschaft mbH. To nije u skladu s potonjom direktivom.
      
         (1)  Direktiva 2007/59/EZ Europskog parlamenta i Vijeća od 23. listopada 2007. o davanju ovlaštenja strojovođama koji upravljaju lokomotivama i vlakovima na željezničkom sustavu Zajednice (SL 2007., L 315, str. 51.) (SL, posebno izdanje na hrvatskom jeziku, poglavlje 7., svezak 3., str. 218.)
      
         (2)  Direktiva 2004/49/EZ Europskog parlamenta i Vijeća od 29. travnja 2004. o sigurnosti željeznica Zajednice i izmjeni Direktive Vijeća 95/18/EZ o izdavanju dozvola za obavljanje usluga u željezničkom prijevozu i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (SL 2004., L 164, str. 44.) (SL, posebno izdanje na hrvatskom jeziku, poglavlje 7., svezak 5., str. 45.)